
ที่ พท 53301/ว.49
ที่ทำการเทศบาลตำบลหนองพ้อ
                                                                                                                ถนนควนพลี-หนองพ้อ พท  93110


   16   มีนาคม  2553
เรื่อง  การจัดประชุมประชาคมเพื่อการจัดทำแผนพัฒนาพัฒนาท้องถิ่น 


เรียน   กำนัน  ผู้ใหญ่บ้าน  และสมาชิกสภาฯ  ทุกท่าน

ด้วย เทศบาลตำบลหนองพ้อ อำเภอควนขนุน ได้จัดประชุมประชาคมท้องถิ่นเพื่อจัดทำแผนยุทธศาสตร์พัฒนาท้องถิ่นของเทศบาลตำบลหนองพ้อ ประจำปี  พ.ศ.2554 – 2558  และทบทวนแผนพัฒนาสามปีประจำปี พ.ศ.2554 - 2556  ตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548  เพื่อรับทราบ  ข้อมูล สภาพปัญหา ความเดือดร้อนจำเป็นเร่งด่วน และความต้องการของประชาชนในพื้นที่เพื่อนำปัญหาและความต้องการของประชาชนกลับมาวิเคราะห์ข้อมูลแล้วกำหนดประเด็นหรือเป้าหมายการพัฒนา เพื่อจัดทำแผนพัฒนายุทธศาสตร์พัฒนาของเทศบาลตำบลหนองพ้อ ประจำปี  พ.ศ.2554 – 2558  และทบทวนแผนพัฒนาสามปีประจำปี พ.ศ.2554 - 2556  แล้วใช้เป็นกรอบหรือแนวทางในการพัฒนาท้องถิ่น ในด้านต่าง ๆ  



ดังนั้น เพื่อจัดทำแผนพัฒนายุทธศาสตร์พัฒนาของเทศบาลตำบลหนองพ้อ ประจำปี  พ.ศ.2554 – 2558  และทบทวนแผนพัฒนาสามปีประจำปี พ.ศ.2554 - 2556  ให้เป็นไปตามระเบียบดังกล่าวข้างต้น  มีความสมบูรณ์ครบถ้วนมีการบรรจุแนวทางการแก้ไขปัญหา  ความเดือดร้อนจำเป็นเร่งด่วนและความต้องการของประชาชนในพื้นที่ เทศบาลตำบลหนองพ้อ อย่างมีประสิทธิภาพและประสิทธิผล  และเกิดประโยชน์สูงสุดแก่ประชาชน จึงขอความอนุเคราะห์ กำนัน ผู้ใหญ่บ้าน และสมาชิกสภาฯ  ช่วยประชาสัมพันธ์ทางหอกระจ่ายข่าวของหมู่บ้านและวิธีอื่น ๆ เพื่อให้ราษฎรในพื้นที่เข้าร่วมเสนอข้อมูลปัญหา  ความเดือดร้อนจำเป็นเร่งด่วน  และความต้องการในด้านต่าง ๆ   เพื่อบรรจุไว้ในแผนพัฒนาท้องถิ่น  ในวันและเวลาที่มีการประชุมหมู่บ้านประจำเดือน เมษายน 2553  ณ  ศาลาประชาคมของแต่ละหมู่บ้าน


จึงเรียนมาเพื่อโปรดทราบ


    ขอแสดงความนับถือ
(นายสมหมาย  ทองขาว)

ปลัดเทศบาล  ปฏิบัติหน้าที่

นายกเทศบาลตำบลหนองพ้อ
สำนักปลัดเทศบาล
โทร. /โทรสาร  0-7469-3313,  0-7469-3306-7 

www.nongporcity.go.th
“ยึดมั่นธรรมาภิบาล  บริการเพื่อประชาชน”

